Cultura, comerç i escudella en una Fira de Santa Llúcia molt concorreguda

Fri, 17 Dec 2021 00:00:00 +0100

L’associació de veïns del Barri Rosanes ha tornat a celebrar aquest matí la 40a edició de la Fira de Santa Llúcia i ha repartit unes 600 racions d’escudella barrejada, el plat estrella protagonista d’aquesta festivitat. Després d’un any sense celebrar-la, l’associació de veïns ha omplert la plaça 25 de setembre d’espectacles de màgia, actuacions musicals, paradetes de diferents entitats i d’àpats que han tornat a donar-hi vida. La jornada ha començat aviat, amb l’encesa dels focs i la preparació de l’escudella, per a la qual més d’una desena de persones han preparat durant tot el cap de setmana els ingredients. Els més menuts han gaudit de l’espectacle de màgia que ha ofert el Mag Medina, mentre que la coral del Barri Rosanes n’ha pres el relleu amb una actuació d&r...